รายพระนามเจ้าผู้ครองราชรัฐลักเซมเบิร์ก
แกรนด์ดยุกแห่งลักเซมเบิร์ก > ราชวงศ์นัสเซา-เวลเบิร์ก

ภายใต้พ.ศ. 2328 ข้อตกลงราชสกุลนัสเซา ดินแดนต่างๆของราชวงศ์นัสเซาในจักรวรรดิโรมันอันศักดิ์สิทธิ์ที่อยู่ในข้อตกลง(ลักเซมเบิร์กและรัฐนัสเซา)ได้ถูกผูกมัดด้วยกฎบัตรซาลลิคได้นำมาซึ่งมรดกโดยสตรีหรือผ่านทางสตรีในโอกาสการสูญสิ้นทายาทที่เป็นบุรุษแห่งราชวงศ์ เมื่อสมเด็จพระราชาธิบดีวิลเล็มที่ 3 แห่งเนเธอร์แลนด์เสด็จสวรรคต เจ้าหญิงวิลเฮลมินาทรงเป็นรัชทายาทเพียงพระองค์เดียวได้ขึ้นครองราชสมบัติเนเธอร์แลนด์ โดยไม่ผูกมัดตามข้อตกลงของราชสกุล อย่างไรก็ตามราชบัลลังก์ลักเซมเบิร์กได้ผ่านไปถึงเชื้อสายบุรุษของราชวงศ์นัสเซาสายอื่น คือ ดยุกอดอลฟ์ผู้ถูกขับออกจากตำแหน่งดยุกแห่งนัสเซาและเป็นประมุขของสายราชวงศ์นัสเซา-เวลเบิร์ก
ในปีพ.ศ. 2448 เจ้าชายนิโคลอส วิลเฮล์มแห่งนัสเซาผู้เป็นพระอนุชาต่างมารดาของแกรนด์ดยุกอดอลฟีสิ้นพระชนม์ มีพระโอรสคือเคานท์จอร์จ นิโคลอสแห่งมาเรนเบิร์ก อย่างไรก็ตามทรงเป็นทายาทของการสมรสของต่างฐานะ เพราะฉะนั้นทรงเป็นสมาชิกของราชวงศ์เพียงทางนิตินัย ในปีพ.ศ. 2450 แกรนด์ดยุกวิลเล็มที่ 4 แห่งลักเซมเบิร์กผู้เป็นพระโอรสเพียงองค์เดียวของแกรนด์ดยุกอดอลฟ์ได้รับสิทธิการชอบธรรมแก่พระธิดาองค์โตคือ เจ้าหญิงมารี อเดเลด ซึ่งเป็นสิทธิในการสืบราชสมบัติด้วยความบริสุทธิ์แห่งการไร้บุรุษในราชวงศ์ และระบุไว้ในกฎดั้งเดิมราชสกกุลนัสเซา พระนางจึงทรงเป็นแกรนด์ดัสเชสพระองค์แรกผู้ปกครองแกรนด์ดัชชีแห่งลักเซมเบิร์กเมื่อพระบิดาเสด็จสวรรคตในปีพ.ศ. 2455 และทรงสละราชสมบัติในปีพ.ศ. 2462 พระขนิษฐาจึงครองราชย์สืบต่อคือแกรนด์ดัชเชสชาร์ล็อตแห่งลักเซมเบิร์ก ผู้ซึ่งอภิเษกสมรสกับเจ้าชายเฟลิกซ์แห่งบูร์บง-ปาร์มา เจ้าชายในอดีตดัชชีแห่งพาร์มา เชื้อสายของพระนางได้ครองราชย์สืบต่อมาจนปัจจุบัน เป็นการดำเนินต่อของราชวงศ์นัสเซาและได้สถาปนาราชวงศ์บูร์บง สายบูร์บง-ปาร์มา
| พระนามาภิไธย/พระฉายาลักษณ์ | พระนามาภิไธย/พระฉายาลักษณ์ | พระราชสมภพ | อภิเษกสมรสและพระรัชทายาท | สวรรคต |
| --- | --- | --- | --- | --- |
| แกรนด์ดยุกอดอลฟ์แห่งลักเซมเบิร์ก (Adolphe of Luxembourg)  23 พฤศจิกายน พ.ศ. 2433-17 พฤศจิกายน พ.ศ. 2448  (23 November 1890-17 November 1905) |  | 24 กรกฎาคม พ.ศ. 2360 พระราชโอรสในวิลเล็มแห่งนัสเซากับหลุยส์แห่งแซ้กซ์-ฮิลด์เบิร์กเฮาเซน | แกรนด์ดัสเชสเยลิซาเวตา มิเฮย์รอฟนาแห่งรัสเซีย 31 มกราคม พ.ศ. 2387 1 พระองค์  เจ้าหญิงอเดลเฮด-มารีแห่งอันฮัลท์-เดสเซา 23 เมษายน พ.ศ. 2394 5 พระองค์ | 17 พฤศจิกายน พ.ศ. 2448 เลนเจียส์ พระชนมายุ 88 พรรษา |
| แกรนด์ดยุกวิลเล็มที่ 4 แห่งลักเซมเบิร์ก (William IV of Luxembourg)  17 พฤศจิกายน พ.ศ. 2448-25 กุมภาพันธ์ พ.ศ. 2455  (17 November 1905-25 February 1912) |  | 22 เมษายน พ.ศ. 2395 พระราชโอรสในอดอลฟ์แห่งลักเซมเบิร์กกับอเดลเฮด-มารีแห่งอันฮัลท์-เดสเซา | เจ้าหญิงมารี แอนน์แห่งโปรตุเกส 24 มิถุนายน พ.ศ. 2436 6 พระองค์ | 25 กุมภาพันธ์ พ.ศ. 2455 คอลมาร์-เบิร์ก พระชนมายุ 59 พรรษา |
| แกรนด์ดัชเชสมารี-อเดเลดแห่งลักเซมเบิร์ก (Marie-Adélaïde of Luxembourg)  25 กุมภาพันธ์ พ.ศ. 2455-14 มกราคม พ.ศ. 2462  (25 February 1912-14 January 1919) |  | 14 มิถุนายน พ.ศ. 2437 พระราชธิดาในวิลเล็มที่ 4 แห่งลักเซมเบิร์กกับเจ้าหญิงมารี แอนน์แห่งโปรตุเกส | ไม่ทรงอภิเษกสมรส | 14 มกราคม พ.ศ. 2462 บาวาเรีย พระชนมายุ 29 พรรษา |
| แกรนด์ดัชเชสชาร์ล็อตแห่งลักเซมเบิร์ก (Charlotte of Luxembourg)  14 มกราคม พ.ศ. 2462-12 พฤศจิกายน พ.ศ. 2507  (14 January 1919-12 November 1964) |  | 23 มกราคม พ.ศ. 2439 พระราชธิดาในวิลเล็มที่ 4 แห่งลักเซมเบิร์กกับเจ้าหญิงมารี แอนน์แห่งโปรตุเกส | เจ้าชายเฟลิกซ์แห่งบูร์บง-ปาร์มา 6 พฤศจิกายน พ.ศ. 2462 6 พระองค์ | 9 กรกฎาคม พ.ศ. 2528 พระชนมายุ 89 พรรษา |
| แกรนด์ดยุกฌ็องแห่งลักเซมเบิร์ก (Jean of Luxembourg)  12 พฤศจิกายน พ.ศ. 2507-7 ตุลาคม พ.ศ. 2543  (12 November 1964-7 October 2000) |  | 5 มกราคม พ.ศ. 2464 พระราชโอรสในเจ้าชายเฟลิกซ์กับแกรนด์ดัชเชสชาร์ล็อตแห่งลักเซมเบิร์ก | แกรนด์ดัชเชสโจเซฟีน-ชาร์ล็อตแห่งลักเซมเบิร์ก 9 เมษายน พ.ศ. 2496 5 พระองค์ | 23 เมษายน พ.ศ. 2562  พระชนมายุ 98 พรรษา |
| แกรนด์ดยุกอ็องรีแห่งลักเซมเบิร์ก (Henri of Luxembourg)  7 ตุลาคม พ.ศ. 2543-ปัจจุบัน (7 October 2000-Incumbent) |  | 16 เมษายน พ.ศ. 2498 พระราชโอรสในฌองแห่งลักเซมเบิร์กกับโจเซฟีน-ชาร์ล็อตแห่งเบลเยี่ยม | มาเรีย เทเรซา เมสตร์ ยี บราทิสตา-เฟลลา 4 กุมภาพันธ์/14 กุมภาพันธ์ พ.ศ. 2524 5 พระองค์ | ยังทรงดำรงพระชนม์ชีพอยู่ |